**Lietošanas instrukcija: informācija lietotājam**

**Fenistil 0,1% gels**

*Dimetindeni maleas*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

* Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis(-kusi) ārsts vai farmaceits. Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 7 dienām nejūtaties labāk vai jūtaties sliktāk, Jums jākonsultējas ar ārstu

**Šajā instrukcijā varat uzzināt**:

1. Kas ir *Fenistil gels* un kādam nolūkam to lieto
2. Kas Jums jāzina pirms *Fenistil gela* lietošanas
3. Kā lietot *Fenistil gelu*
4. Iespējamās blakusparādības
5. Kā uzglabāt *Fenistil gelu*
6. Iepakojuma saturs un cita informācija

**1. Kas ir *Fenistil gels* un kādam nolūkam to lieto**

**Kas ir *Fenistil gels***

*Fenistil gels* satur aktīvo vielu, kas pieder zāļu grupai, ko sauc par antihistamīniem.

*Fenistil* *gelu* lieto niezes mazināšanai, ko izraisa tādas ādas reakcijas kā izsitumi, nātrene, kukaiņu kodumi, saules apdegumi un virspusēji apdegumi.

**Kā *Fenistil gels* darbojas**

*Fenistil gels* mazina niezi, bloķējot histamīna darbību. Histamīns ir viela, kas atbrīvojas organismā

alerģisku reakciju laikā. Tā kā gels labi uzsūcās ādā, tas dažu minūšu laikā atvieglo ādas niezi un karinājumu. *Fenistil gelam* piemīt arī vietēji anestezējoša darbība.

**2. Kas Jums jāzina pirms *Fenistil gela* lietošanas**

**Nelietojiet *Fenistil gelu* šādos gadījumos**

ja Jums ir alerģija pret dimetindēna maleātu vai kādu citu (6. punktā un 2.punkta beigās minēto) šo zāļu sastāvdaļu. Ja neesat pārliecināts, konsultējieties ar ārstu vai farmaceitu.

**Nelietojiet *Fenistil* *gelu*, ja kaut kas no augstāk minēta attiecas uz Jums.**

**Brīdinājumi un piesardzība lietošanā**

* ja gels lietots uz plaša ādas apvidus, izvairieties no ilgstošas saules staru iedarbības.
* ja nieze ir stipri izteikta un ādas bojājumi plaši, konsultējieties ar savu ārstu.

**Ja Jums ir jebkādi jautājumi, pirms *Fenistil* *gela* lietošanas konsultējieties ar ārstu vai farmaceitu.**

**Bērni**

Nelietojiet gelu zīdaiņiem un maziem bērniem uz plašiem ādas apvidiem, īpaši, ja āda ir jēla vai iekaisusi.

**Citas zāles un *Fenistil gels***

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība un barošana ar krūti**

 Grūtniecības laikā un barojot bērnu ar krūti nelietojiet *Fenistil gelu* uz ļoti plašiem ādas apvidiem, īpaši, ja āda ir jēla vai iekaisusi.

Ja barojat bērnu ar krūti, nelietojiet gelu uz krūšu galiem.

**Transportlīdzekļu vadīšana un mehānismu apkalpošana**

*Fenistil gels* neietekmē spēju vadīt transportlīdzekļus vai apkalpot mehānismus.

***Fenistil gels*** satur benzalkonija hlorīdu, kas var izraisīt ādas kairinājumu.

***Fenistil gels*** satur propilēnglikolu, kas ir kairinātājs un var izraisīt ādas reakcijas.

**3. Kā lietot *Fenistil gelu***

Vienmēr lietojiet šīs zāles tieši tā, kā aprakstīts šajā instrukcijā vai kā farmaceits Jums ieteicis. Neskaidrību gadījumā vaicājiet ārstam vai farmaceitam.

Uzziediet uz skartā ādas rajona 2-4 reizes dienā.

Vaicājiet padomu ārstam, ja simptomi nemazinās 7 dienu laikā.

**Ja esat lietojis *Fenistil gelu* vairāk nekā noteikts**

 Ja Jūs vai bērns nejauši norij *Fenistil gelu*, nekavējoties sazinieties ar ārstu.

Ja Jums ir kādi jautājumi par šo zāļu lietošanu,jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

**Dažām blakusparādībām nevar noteikt novērošanas biežumu** *(nevar noteikt pēc pieejamajiem datiem)*

* sausa āda
* ādas dedzinoša sajūta
* niezoši izsitumi

 **Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši:

 Zāļu valsts aģentūrai,

Jersikas ielā 15,

Rīgā, LV 1003.

Tālr.: +371 67078400;

Fakss: +371 67078428.

Tīmekļa vietne: [www.zva.gov.lv](http://www.zva.gov.lv)

 Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt *Fenistil gelu***

Uzglabāt šīs zāles bērniem neredzamā un nepieejamā vietā.

Uzglabāt temperatūrā līdz 25°C.

Nelietot šīs zāles pēc derīguma termiņa beigām, kas norādīts uz kastītes un tūbiņas pēc „Derīgs līdz” vai „EXP”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko *Fenistil gels* satur**

Aktīvā viela ir dimetindēna maleāts. 1 g gela satur 1 mg dimetindēna maleātu *(Dimetindeni*

*maleas*).

Citas sastāvdaļas (palīgvielas) ir benzalkonija hlorīds, nātrija edetāts, karbomērs, propilēnglikols, nātrija

hidroksīds, un attīrīts ūdens.

***Fenistil gela* ārējais izskats un iepakojums**

*Fenistil gels* ir atvēsinošs, bezkrāsains līdz viegli dzeltenīgs, bez smaržas, netaukains gels, pieejams 30g tūbiņās. Tas neatstāj traipus uz apģērba.

**Reģistrācijas apliecības īpašnieks**

Novartis Finland Oy

Metsänneidonkuja 10

02130 Espoo

Somija.

**Ražotājs, kas atbildīgs par sērijas izlaidi**

Novartis Consumer Health GmbH,

Zielstattstrase 40

81379 Minhene

Vācija

**Šī lietošanas instrukcija pēdējo reizi pārskatīta 07.2014**